**Aftale om teknisk rådgivning og bistand**

# Sag: Sunde skoler indeklima 2019

Udarbejdet juni 2019

|  |  |  |
| --- | --- | --- |
|  | **Parterne** | |
|  | Odense Kommune  By- & Kulturforvaltningen  Byggeri & Vedligehold  Nørregade 36  5000 Odense  CVR. nr. 35209115  (herefter ”Bygherren”) | |
|  | og  [indsæt virksomhedsnavn]  [indsæt adresse]  Tlf: +45 [indsæt telefonnummer]  [indsæt e-mail]  CVR. nr. [indsæt CVR.nr.]  (herefter ”Rådgiver”) har indgået nedenstående aftale om totalrådgivning. | |
|  | **Opgaven** | |
|  | Opgaven omfatter teknisk rådgivning og bistand i forbindelse med etablering af Forbedring af indeklima på 4 folkeskoler  Byggeprojektet skal gennemføres som miljørigtigt byggeri. Der henvises til bilaget ”Odense Kommune, Miljørigtigt byggeri – Krav og anbefalinger.  Bemærk dog at energikrav som minimum skal opfylde det gældende Bygningsreglement. | |
|  | Opgaven skal udbydes til udførelse i totalrådgivning. | |
|  | **Aftalegrundlag** | |
| 3.1 | Parterne har aftalt ABR 18 med de præciseringer/tilføjelser/fravigelser, der er anført i denne aftale med bilag og Ydelsesbeskrivelse for Byggeri & Landskab 2018 (YBL 18), afgrænset i skemaet i bilag 1. | |
|  | **Opgavens organisation** | |
|  | Rådgivers nøglepersoner er følgende:   * Projekteringsleder: [indsæt] * [Hvis relevant] Fagtilsyn: [indsæt] * [Hvis relevant] Byggeleder: [indsæt] * [Hvis relevant] Sagsingeniør/-arkitekt: [indsæt] * [Hvis relevant] Arbejdsmiljøkoordinator: [indsæt] | |
|  | Projekteringslederen skal være tilgængelig for og holde løbende kontakt med Bygherren. Projekteringslederen er bemyndiget til at indgå bindende aftaler med Bygherren på Rådgiverens vegne. | |
|  | Bygherrens projektleder [indsæt navn] er som den eneste bemyndiget til at indgå bindende aftaler med Rådgiveren på Bygherrens vegne. | |
|  | Rådgiver skal sikre, at nøglepersonerne er til faktisk rådighed for udførelsen af Opgaven.  Fjerner Rådgiver nøglepersoner fra opgaven uden Bygherrens godkendelse, ifalder Rådgiver en bod på 5% af rådgiverhonoraret, dog min. 25.000 kr. pr. nøgleperson. Boden forfalder til betaling på den dag, hvor udskiftningen er sket. | |
|  | Hvis en nøgleperson bliver indisponibel på grund af forhold, som ikke kan bebrejdes Rådgiver, skal Rådgiver snarest komme med forslag til ny nøgleperson, der som minimum har samme kvalifikationer. Ny nøgleperson skal godkendes af Bygherren. | |
|  | Til Opgaven har Rådgiver knyttet følgende underrådgiver:  Navn: [indsæt firma]  Adresse: [indsæt adresse]  CVR.nr.: [indsæt adresse]  Hvis Rådgiven ønsker at anvende yderligere underrådgivere, skal Bygherren godkende dem.  Fravigelser fra ansvarsbegrænsningen i ABR 18 § 50 i underrådgiveraftalen må kun ske mod forudgående samtykke fra bygherre (jf. ABR 18 § 7, stk. 5).  eller  Rådgiver anvender ikke underrådgivere til Opgavens løsning. | |
|  | **Rådgivers ydelser** | |
|  | Rådgiver skal udføre alle ydelser, som er nødvendige for gennemførelsen af Opgaven i henhold til aftalen, ABR 18 og YBL 18. | |
|  | Rådgiver skal udføre projektering af hele projektet. Hvis Rådgiver ønsker, at entreprenøren skal udføre en del af projekteringen, skal Bygherren skriftligt acceptere det. Rådgiver skal ved anmodning om accept beskrive omfanget af entreprenørens projektering. Dette er en præcisering af ABR 18 § 14, stk. 1. | |
|  | Bygherrens opgaver i forbindelse med projektgennemgang i henhold til ABR 18 § 27 og ændringslog i henhold til AB 18 § 25, stk. 5 er overdraget til Rådgiver, jf. YBL 18 kapitel 2 | |
|  | Rådgiver skal gøre sig bekendt med og udføre Opgaven i overensstemmelse med Bygherrens standardbetingelser og klausuler, der er bilag til denne aftale. | |
|  | Rådgiver skal løbende påse, at henvisninger til regel-, norm- og lovgrundlag er ajourført med ændringer m.m. | |
|  | Rådgiver skal i forbindelse med denne opgave anvende Byggewebs produkter, som Bygherren stiller til rådighed. | |
|  | **Bygherrens ydelser** | |
|  | Bygherren leverer sine ydelser i henhold til aftalen, ABR 18 og YBL 18. | |
|  | Bygherrens godkendelser i henhold til ABR 18 § 11, stk. 6 ændrer ikke på Rådgivers ansvar for projektet. | |
|  | **Digitale Bygningsmodeller** | |
| 7.1 | Der henvises til Bygherrens IKT-specifikation. | |
| 7.5 | Udførelsesprojektet skal tillægges forrang i tilfælde af uoverensstemmelser med andet projektmateriale. | |
|  | **Tidsfrister og forsinkelse** | |
|  | Bygherrens hovedtidsplan er gældende for Opgaven. Fristen for Rådgivers ydelsesplan i henhold til ABR 18 § 12 fremgår af hovedtidsplanen. | |
|  | Hovedtidsplanen skal – efter Rådgivers overtagelse af ansvaret for hovedtidsplanen - som minimum angive:   * Tidsfrister for beslutninger, valg, oplysninger, bygherreleverancer eller andet, som påhviler Bygherren eller tredjemand. * Sammenhænge og bindinger, herunder kritisk vej, mellem de forskellige aktiviteter og slæk imellem aktiviteterne. * Kritiske terminer, der er sanktionsbærende. * Tid til Rådgivers egen projektering og projektgranskning. * Tid til Bygherrens overordnede godkendelse af projektets indhold i de aftalte projektfaser * Tid til myndighedsbehandling og -tilladelser. | |
|  | I tilfælde af forsinkelse, der skyldes Rådgivers forhold, ifalder Rådgiver dagbod for overskridelse af de i hovedtidsplanen aftalte tidsfrister på 1% af rådgiverhonoraret, dog minimum kr. 10.000,00 ekskl. moms pr. arbejdsdag. Hvis Bygherren ikke har haft ekstra økonomiske omkostninger som følge af Rådgivers forsinkelse, tilbagebetaler Bygherren dagboden, hvis forsinkelsen indhentes af Rådgiver i samme fase, som forsinkelsen er opstået. | |
|  | **Økonomisk grundlag for Opgavens løsning** | |
|  | Den samlede økonomiske ramme for Opgaven er: 13.000.000 **DKK** ekskl. moms. Rådgiver udarbejder på grundlag af den økonomiske ramme et styrende budget for Opgaven. | |
|  | Den samlede økonomiske ramme for Opgaven, som Rådgiveren skal håndtere, udgør udgifter til projektering og de samlede håndværkerudgifter. | |
|  | Det samlede budget for Opgaven omfatter - udover den samlede økonomiske ramme - udgifter til løst inventar og udstyr, uforudselige udgifter og øvrige bygherreomkostninger såsom tilslutningsafgifter og energiforbrug i byggeperioden. | |
|  | Det styrende budget og ændringer heri skal godkendes skriftligt af Bygherren. | |
|  | Rådgiver er ansvarlig for overholdelsen af budgettet. | |
|  | Hvis det godkendte styrende budget overskrides med mere end 5 % i forhold til de konditionsmæssige indkomne tilbud ved entreprenørudbuddet, tilpasses omfanget på de enkelte skoler uden vederlag (besparelseskatalog), jf. ABR 18 § 46. Omprojekteringsforpligtelsen er obligatorisk, uanset årsag. Det er en fravigelse til ABR 18 § 46, stk. 1, sidste punktum. | |
|  | Rådgivers omprojekteringsforpligtelse efter ABR 18 § 46 finder tilsvarende anvendelse ved budgetunderskridelse, således at projektet kan kræves revideret i forhold til den økonomiske ramme. | |
|  | **Honorar** | |
|  | Rådgiverhonoraret er fast og udgør **[xx,xx**] **DKK** ekskl. moms. Honoraret betales efter Rådgivers betalingsplan (jf. ABR 18 § 34, stk. 2) med udgangspunkt i følgende:   |  |  | | --- | --- | | Idéoplæg og byggeprogram | 5% | | Dispositions- og projektforslag | 15% | | Myndighedsprojekt | 20% | | Udbuds- og udførelsesprojekt | 35% | | Udførelse og aflevering | 20% | | Slutopgørelse | 5% | | |
|  | Merydelser, der ikke er indeholdt i det aftalte honorar, må ikke påbegyndes uden Bygherrens forudgående skriftlige godkendelse. | |
|  | Merydelser afregnes - hvis ikke andet er aftalt - efter medgået tid på grundlag af udbetalt løn med et dækningsbidrag på 120%. Rådgiver skal på Bygherrens anmodning udarbejde et overslag på merarbejdet. Rådgiver skal straks give Bygherren besked, hvis der er grund til at antage, at overslaget vil blive overskredet. | |
|  | Slutopgørelse efter ABR 18 § 34, stk. 5 skal fremsendes senest 30 dage efter afleveringen. Slutopgørelsen betales tidligst efter godkendt aflevering inkl. mangelafhjælpning samt overdragelse af D&V-materiale og/eller ”som udført”-materiale. | |
|  | **Udlæg** | |
|  | Udgifter til rejse- og kørselsudgifter mv., inkl. rejsetid, og tidsforbrug i forbindelse med overholdelse af IKT-krav og andre IT-ydelser i medfør af aftalen, er indeholdt i Rådgivers honorar og refunderes ikke. | |
|  | Øvrige udlæg godtgøres mod bilag for de faktisk afholdte udgifter. Udlæg refunderes uden tillæg. | |
|  | **Udbetaling af honorar og udlæg** | |
|  | Honoraret udbetales i forhold til præsterede ydelser og altid med angivelse af tidligere fremsendte regninger. | |
|  | Bygherrens betalingsfrist er 30 dage efter modtagelsen af korrekt udstedt faktura. Det er en ændring til ABR 18 § 35, stk. 1. | |
|  | Fakturaer skal fremsendes digitalt uden omkostninger for Bygherren og med angivelse af følgende oplysninger:  Projekt/projektfase: Sunde skoler indeklima 2019   * EAN-nr: 5798006611560 * Initialer: jaam * Projektnr.:   Godkendte merbetalinger efter ABR 18 § 19 skal faktureres særskilt. | |
|  | **Udskydelse og afbestilling af opgaver** | |
|  | Bygherren kan udskyde og/eller afbestille dele af eller hele Opgaven. | |
|  | Hvis Bygherren udskyder eller afbestiller Opgaven har Rådgiver ret til betaling for allerede udført arbejde og dækning for udgifter forårsaget direkte af udskydelsen/afbestillingen som reguleret i ABR 18 kapitel H. Rådgiver skal dokumentere udgifterne. Ved fremsendelse af dokumentationen skal Rådgiver vedlægge en tro- og loveerklæring, underskrevet af den/de tegningsberettigede, der bekræfter, at der alene kræves dækning for de faktiske udgifter forårsaget direkte af udskydelsen eller afbestillingen. | |
|  | Ved afbestilling har Rådgiver endvidere ret til et rimeligt vederlag for Bygherrens anvendelse af det udarbejdede materiale, jf. ABR 18 § 53, sk. 2. Rimeligt vederlag kan maksimalt udgøre 20 % af Rådgivers resthonorar. | |
|  | **Ansvar** | |
|  | Konventionalbod i henhold til ABR 18 § 49, stk. 2 finder også anvendelse ved enhedspriser. Dette er en ændring til ABR 18 § 49, stk. 2. | |
|  | **Forsikring** | |
|  | Rådgiver skal have sædvanlig professionel ansvarsforsikring med følgende minimumsdækning:   * Kr. 12.500.000 ved personskade * Kr. 10.000.000 ved tingsskade * Selvrisiko maksimalt kr. 250.000     Rådgivers forsikring skal have fuld dækning i hele aftalens løbetid. | |
|  | Hvis Rådgiver ikke har en sædvanlig professionel ansvarsforsikring, som dækker Opgaven, skal Rådgiver tegne en projektansvarsforsikring med tilsvarende dækning.  **ELLER 15.3-15.4.** | |
|  | Rådgiveren skal tegne projektansvarsforsikring (objektforsikring) dækkende Råd-giveren og underrådgivere med følgende minimumsdækning:  • Kr. 12.500.000,- ved personskade uden selvrisiko.  • Kr. 10.000.000,- ved ting- og/eller formueskade  med en selvrisiko på maks. kr. 250.000 pr. skade.  Projektansvarsforsikringen skal være gældende i mindst 5 år efter afleveringen. | |
|  | Kopi af police samt kvittering for betalt forsikringspræmie skal sendes til Bygherren senest 14 dage efter aftalens indgåelse.  Rådgivers erstatningsansvar er begrænset til forsikringssummerne anført i nærværende aftale. Fravigelse fra ABR §50, stk. 4.  Forsikringspræmien er indeholdt i det aftalte rådgiverhonorar. | |
|  | **Særlige bestemmelser** | |
|  | Rådgiver kan ikke forpligte Bygherren over for tredjemand uden forudgående skriftlig aftale med Bygherren. | |
|  | Rådgiver kan ved akut opståede situationer indgå aftale med entreprenøren på vegne af Bygherren om udførelse af ekstraarbejder vedrørende ændringer i arbejdets karakter og omfang om forhold på højst kr. 30.000 ekskl. moms for hver ændring og højst kr. 100.000 i alt. Det er en forudsætning for Rådgivers fuldmagt til at godkende ekstraarbejder, at ekstraarbejderne ikke har konsekvenser for den gældende tidsplan. Hvis ekstraarbejdet ikke kan gennemføres inden for de nævnte rammer, skal Bygherrens forudgående godkendelse indhentes. Dette er en ændring til ABR 18 § 26, stk. 2. | |
|  | Hvis Bygherren i forbindelse med en klagesag ved Klagenævnet for Udbud eller de almindelige domstole pålægges af annullere beslutningen om tildeling af aftalen og/eller aftalen erklæres for uden virkning, er Bygherren berettiget til med 30 dages varsel at opsige aftalen. Tilsvarende gælder, hvis Bygherren på baggrund af en konkret henvendelse fra en tilbudsgiver berettiget annullerer udbuddet eller trækker en tildelingsbeslutning tilbage. Rådgivers honorar opgøres som det rimelige honorar for det udførte arbejde, alternativt efter medgået tid, beregnet på grundlag af udbetalt løn med et dækningsbidrag på 120%. Rådgiver kan ikke kræve erstatning. | |
|  | Bygherren er berettiget til at opsige aftalen, hvis entreprenøren og/eller rådgiveren ved afslutningen af projektgennemgangen i henhold til AB 18 § 19/ABR 18 § 27 har varslet krav om tidsfristforlængelse på [indsæt antal] dage eller mere og/eller krav om ekstraarbejder/merydelser, der svarer til [indsæt tal] % af entreprisesummen/rådgiverhonoraret eller mere. Rådgivers honorar opgøres som det rimelige honorar for det udførte arbejde, alternativt efter medgået tid beregnet på grundlag af udbetalt løn med et dækningsbidrag på 120%. Rådgiver kan ikke kræve erstatning. | |
|  | **Tavshedspligt/hemmeligholdelse** | |
|  | Det er alene Bygherren, der må udtale sig til offentligheden om forhold med relation til opgaven. Hvis Rådgiver undtagelsesvis har behov for at udtale sig til offentligheden, skal udtalelserne forinden aftales med Bygherren. | |
|  | Rådgiver, underrådgivere og ansatte skal iagttage ubetinget tavshedspligt over for uvedkommende vedrørende forhold, som kommer Rådgiver til kundskab i forbindelse med den konkrete opgave. | |
|  | Rådgiver, underrådgivere og ansatte må ikke under udførelsen offentliggøre hele eller dele af projektet uden forudgående skriftlig godkendelse fra Bygherren. | |
|  | Efter aflevering af byggeriet må Rådgiver anvende projektet som reference i forbindelse med markedsføring og tilbudsgivning. | |
|  | **Tvisteløsning** | |
| 18.1 | Parterne er enige om, at tvister aldrig må være til hinder for eller sinke Opgavens udførelse. | |
| 18.2 | Forhandlinger efter ABR 18 § 59, stk. 1 varetages af:   * Bygherrens projektleder, Jan Madsen, og/eller * Bygherrens ledelsesrepræsentant, Per Rygaard * Rådgivers projektleder, [Indsæt navn], og/eller * Rådgivers ledelsesrepræsentant, [Indsæt navn] | |
| 18.3 | ABR 18 § 62, stk. 9 er fraveget. Parterne er enige om, at fristen for at indbringe en hurtig afgørelse for voldgift er 8 uger efter afleveringen. | |
|  | **Underskrifter** | |
|  | Dato:  For Odense Kommune:  \_\_\_\_\_\_\_\_\_\_\_\_\_\_\_\_\_\_\_\_  Dato:  For Odense Kommune:  \_\_\_\_\_\_\_\_\_\_\_\_\_\_\_\_\_\_\_\_ | Dato:  For Rådgiver:  \_\_\_\_\_\_\_\_\_\_\_\_\_\_\_\_\_\_\_\_  Dato:  For Rådgiver:  \_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
|  | **Bilag til aftalen:**   1. Ydelsesbeskrivelse (YBL 18) med afkrydsning og bemærkninger 2. Udbudsbeskrivelse for nærværende projekt 3. Relevant projektmateriale fra Odense Kommune 4. Notat om arbejdsklausuler i Odense Kommune 5. Notat om sociale klausuler i Odense Kommune 6. Energieffektivisering i Odense Kommunes ejendomme, Del 2 7. Standardkrav ved ny kabling i Odense Kommune 8. ABA-anlæg, kravspecifikation 2017-2020 9. Odense Kommune, Miljørigtigt Byggeri – Krav og anbefalinger 10. Checkliste, Miljørigtigt byggeri 11. Instruks i miljørigtigt byggeri 12. IKT-aftale, Odense Kommune 13. Tilføjelser og præciseringer til AB18 14. Odense Kommunes Tro- og Love-erklæring (eller serviceattest fra Erhvervsstyrelsen som kræves ved EU-udbud) |